సురేంద్ర కుమార్

సురేంద్ర కుమార్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు గోకల్‌పూర్ శాసనసభ నియోజకవర్గం నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సురేంద్ర కుమార్ బహుజన్ సమాజ్ పార్టీ ద్వారా రాజకీయాల్లోకి వచ్చి 2008 ఢిల్లీ శాసనసభ ఎన్నికలలో గోకల్‌పూర్ శాసనసభ నియోజకవర్గం నుండి బీఎస్పీ అభ్యర్థిగా పోటీ చేసి తన సమీప ప్రత్యర్థి బల్జోర్ సింగ్ పై 3057 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 ఢిల్లీ శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి చేతిలో 1922 ఓట్ల తేడాతో ఓడిపోయాడు. ఆయన 2015 శాసనసభ ఎన్నికలలో  బీఎస్పీ అభ్యర్థిగా పోటీ చేసి మూడోస్థానంలో నిలిచాడు.2013 Election Commission of India 

సురేంద్ర కుమార్ 2020 ఢిల్లీ శాసనసభ ఎన్నికలకు ముందు 2019 అక్టోబర్ 17న ఢిల్లీలోని ఐటీఓలోని పార్టీ కార్యాలయంలో జాతీయ కన్వీనర్ అరవింద్ కేజ్రీవాల్, ఢిల్లీ ఎన్నికల ఇంచార్జి సంజయ్ సింగ్ సమక్షంలో ఆమ్ ఆద్మీ పార్టీలో చేరి 2020లో జరిగిన ఎన్నికలలో ఆమ్ ఆద్మీ పార్టీ అభ్యర్థిగా పోటీ చేసి బీజేపీ అభ్యర్థి రంజీత్ సింగ్ పై 19,488 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన  2025 ఢిల్లీ శాసనసభ ఎన్నికలలో ఆమ్ ఆద్మీ పార్టీ అభ్యర్థిగా పోటీ చేసి బీజేపీ అభ్యర్థి ప్రవీణ్ నిమేష్ పై 8207 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు